Per haber contribuito a fer amplo uso de voces femeninas, se pasó a creyer entibocatament que qualsiquier grupo de metal con una cantant perteneixeba ya a o chenero "gotico". Asinas, se i son incluitos a ormino grupos de metal sinfonico como Nightwish, After Forever u Epica, u de rock alternativo, como Evanescence. Altros grupos pueden considerar-se de metal gotico en bells intes d'a suya trachectoria, como Lacuna Coil, que en yera en os suyos inicios, pero que mudó dimpués ta un metal alternativo.